ai4bharat/Pralekha huggingface dataset:
प्रधानमंत्री कार्यालय
हम पूरे जोश के साथ काम करना जारी रखेंगे और पूर्वोत्तर के विकास की जरूरतों को पूरा करेंगे: प्रधानमंत्री
प्रधानमंत्री श्री नरेंद्र मोदी ने पूरे जोश के साथ काम करते रहने और पूर्वोत्तर की विकास संबंधी जरूरतों को पूरा करने को लेकर अपनी प्रतिबद्धता दोहराई है।
असम के मुख्यमंत्री श्री हिमंत बिस्वा सरमा ने अपने एक ट्वीट थ्रेड में प्रधानमंत्री के पूर्वोत्तर से जुड़ाव व उनके योगदान के बारे में विस्तार से बताया था, श्री मोदी ने उस थ्रेड को ट्वीट करते हुए लिखा:
“हम पूरे जोश के साथ काम करना जारी रखेंगे और पूर्वोत्तर की विकास संबंधी जरूरतों को पूरा करेंगे।”
उप राष्ट्रपति सचिवालय
द्वीपों को बचाने के लिए वैश्विक तापमान के स्तर को सीमित करने के लिए दुनियाभर में संयुक्त प्रयास की आवश्यकता: उपराष्ट्रपति
पर्यटन स्थलों में ईको-टूरिज्म का पालन अवश्य किया जाना चाहिए: उपराष्ट्रपति
शोधकर्ताओं को मछली पकड़ने की ऊर्जा सक्षम पद्धति तैयार करनी चाहिए: उपराष्ट्रपति
हमारी उत्कृष्ट मातृभूमि की विविधता का अनुभव करने के लिए पूरे भारत का पर्यटन करें: उपराष्ट्रपति
उपराष्ट्रपति ने पर्यटकों से पर्यावरण को नुकसान पहुंचाए बिना जिम्मेदारी से यात्रा करने का आग्रह किया
उपराष्ट्रपति ने लक्षद्वीप के द्वीप समूह की अपनी यात्रा पर एक फेसबुक पोस्ट लिखा
उपराष्ट्रपति श्री एम. वेंकैया नायडु ने वैश्विक तापमान के स्तर को सीमित करने के लिए सभी देशों से समेकित प्रयास करने का आग्रह किया, ताकि छोटे द्वीप और उनकी अवर्णनीय सुंदरता बरकरार रहे और द्वीपवासियों के आवास विस्थापित न हों।
छोटे द्वीपों पर जलवायु परिवर्तन और ग्लोबल वार्मिंग के प्रभाव को लेकर अपनी गहरी चिंता व्यक्त करते हुए उपराष्ट्रपति ने कहा कि यह अनुचित है कि छोटे द्वीप जिनका कुल उत्सर्जन का प्रतिशत न्यूनतम है, बड़े राष्ट्रों की लापरवाही की कीमत चुकाते हैं। उन्होंने कहा, ’’समुद्र का बढ़ता स्तर, तूफान, बाढ़ और तटीय कटाव दुनिया भर के विभिन्न द्वीपों के निवासियों के लिए एक बड़ा खतरा है।’’
लक्षद्वीप द्वीप समूह के अपने दो दिवसीय आधिकारिक दौरे के समापन पर उपराष्ट्रपति ने यात्रा के अपने अनुभव साझा करते हुए एक फेसबुक पोस्ट लिखा। लक्षद्वीप के द्वीपों में भारत का विशेष रहस्य होने का जिक्र करते हुए उपराष्ट्रपति ने कहा, ’’फिरोजा नीले पानी के विशाल विस्तार, ताड़ के पेड़ों की छतरी, सफेद रेत के किनारों और साफ नीले आसमान से घिरा होना हर्ष की बात है।’’
पर्यटन को बढ़ावा देने के साथ-साथ समुद्र तटीय पर्यावरण की रक्षा के लिए लक्षद्वीप प्रशासन के निरंतर प्रयासों की सराहना करते हुए, उपराष्ट्रपति ने अन्य पर्यटन स्थलों से लक्षद्वीप के दृष्टिकोण का अनुकरण करने और इको टूरिज्म को अंगीकार करने का आग्रह किया। उपराष्ट्रपति ने पर्यटकों से स्थानीय लोगों और प्रकृति की भलाई को ध्यान में रखते हुए जिम्मेदारी से यात्रा करने की अपील की। उन्होंने द्वीपों को स्वच्छ रखने में लक्षद्वीप के लोगों की भूमिका के लिए उनकी सराहना की।
लक्षद्वीप क्षेत्र में मछली उत्पादन में सतत वृद्धि की तरफ इशारा करते हुए उपराष्ट्रपति ने इस क्षेत्र को लगातार समर्थन देने के लिए प्रशासन द्वारा किए गए प्रयासों की सराहना की। उन्होंने कहा, ’’मत्स्य क्षेत्र को बढ़ावा देने के लिए हमारे वैज्ञानिकों और शोधकर्ताओं को नैतिक जिम्मेदारी के साथ मत्स्य ग्रहण के लिए मछली पकड़ने की ऊर्जा सक्षम पद्धति विकसित करनी चाहिए।’’
भारत की प्राकृतिक विविधता की ओर ध्यान आकर्षित करते हुए उपराष्ट्रपति ने कहा, ’’हम इस बात से इनकार नहीं कर सकते हैं कि पर्यटन के मामले में भारत के पास हर चीज सर्वोत्तम है। चाहे वह आकर्षक हिमालय हो, राजस्थान में स्थापत्य के अद्भुत दृश्य हों, हिमाचल प्रदेश में पूरी तरफ साफ झीलें, उत्तराखंड में आध्यात्म का द्वार, गोवा के अविश्वसनीय समुद्र तट, केरल के शांत अप्रवाही जल, मध्य प्रदेश में वन्यजीव अभयारण्य, पूर्वोत्तर के चाय बगान और पहाड़ियों का आकर्षक नजारा हो या कच्छ के रण की प्राकृतिक सुंदरता।’’
उपराष्ट्रपति ने हर किसी से पूरे भारत में दूर-दूर तक यात्रा करने का आग्रह किया ताकि हमारी उत्कृष्ट मातृभूमि की विविध और सुंदर छवियों का बेहतर अनुभव किया जा सके। उन्होंने कहा, ’’लेकिन याद रहे, जब आप यात्रा करें तब आप इस बात का ध्यान अवश्य रखें कि पर्यावरण के किसी भी स्वरूप को नुकसान पहुंचाए बिना यात्रा करें।’’
प्रधानमंत्री कार्यालय
प्रधानमंत्री ने नागालैंड के वनसोई गांव के लोगों की प्रशंसा की
प्रधानमंत्री श्री नरेन्द्र मोदी ने प्रगतिशील लैंगिक नीतियां अपनाने के लिए नागालैंड के वानसोई गांव के लोगों की प्रशंसा की है।
एक ट्वीट संदेश में राज्यसभा सांसद श्रीमती एस फांगनोन कोन्याक ने बताया कि वानसोई की महिलाओं को पहली बार मोरंग में प्रवेश करने और डमरू बजाने की अनुमति दी गई है। अब तक की परंपरा के अनुसार इससे पहले कभी भी महिलाओं को मोरंग के अंदर प्रवेश करने की अनुमति नहीं दी गई थी।
सांसद के ट्वीट का जवाब देते हुए प्रधानमंत्री ने ट्वीट किया;
“यह एक बहुत ही महत्वपूर्ण कदम है, जो महिलाओं की गरिमा और सशक्तिकरण को प्रोत्साहन प्रदान करेगा। वनसोई गांव के लोगों को बधाई।”
स्वास्थ्य एवं परिवार कल्याण मंत्रालय
भारत के सक्रिय मामलों में निरंतर गिरावट जारी, सक्रिय मामलों की संख्या 2.5 लाख से नीचे पहुंची
पिछले 37 दिनों से लगातार दैनिक रूप से स्वस्थ होने वाले रोगियों की संख्या में वृद्धि और नए मामलों में कमी दर्ज की जा रही है
भारत के सक्रिय मामलों में लगातार गिरावट जारी है। कुल सक्रिय मामलों संख्या आज 2.5 लाख  से नीचे पहुंच गयी हैं।
यह प्रतिदिन नए रोगियों के स्वस्थ होने के मामलों की दर के बढ़ने और मृत्यु दर में कमी आने के कारण सम्भव हुआ है भारत के वर्तमान सक्रिय मामलों में कुल पुष्टि हुए मामलें केवल 2.39 प्रतिशत है। पिछले 24 घंटों में 20,923 रोगी स्वस्थ हुए हैं और सक्रिय मामलों में 2,963 की गिरावट आई है।
29 राज्य/संघ शासित प्रदेशों में सक्रिय मामले 10,000 से कम हैं।
पिछले 37 दिनों से देश में दर्ज किये गए स्वस्थ हुए मामलों की संख्या दैनिक नए मामलों की तुलना में अधिक है। पिछले 24 घंटों में दैनिक नए मामलों की संख्या 18,177 है। जबकि, 20,923 रोगी स्वस्थ हुए है और इन्हें अस्पताल से छुट्टी दे दी गई है।
स्वस्थ हुए रोगियों के मामलों की संख्या में वृद्धि से आज रिकवरी दर में 96.16 प्रतिशत तक वृद्धि दर्ज की गई है।
कुल स्वस्थ हुए मामलों की संख्या 99,27,310 हैं। ठीक हुए मामलों की संख्या और सक्रिय मामलों की संख्या के बीच अंतराल निरंतर बढ़ रहा है और वर्तमान में यह 96,80,090 पर है।
नए स्वस्थ हुए मामलों में से 78.10 प्रतिशत 10 राज्यों/संघ शासित प्रदेशों से हैं।
केरल में एक दिन की 4,985 नए अधिकतम रोगी स्वस्थ होने की जानकारी दी है। महाराष्ट्र में स्वस्थ हुए रोगियों की संख्या 2,110 है और इसके बाद छत्तीसगढ़ में स्वस्थ हुए लोगों की संख्या 1,963 है।
81.81 प्रतिशत नए मामलों की पुष्टि 10 राज्यों और संघ शासित प्रदेशों से की गई हैं।
केरल में सबसे अधिक दैनिक 5,328 नए मामले दर्ज किए गए हैं। इसके बाद महाराष्ट्र में 3,218 नए मामलों की पुष्टि की गई हैं। छत्तीसगढ़ में 1,147 नए मामले दर्ज किए गए हैं।
पिछले 24 घंटों में 217 मृत्यु दर्ज की गई हैं।
दस राज्यों/संघ शासित प्रदेशों क्षेत्रों में 69.59 प्रतिशत नई मृत्यु दर्ज की गई हैं। महाराष्ट्र में सबसे ज्यादा मृत्यु  दर्ज हुईं हैं। पश्चिम बंगाल और केरल में क्रमशः 28 और 21 दैनिक मृत्यु दर्ज की हैं।
मंत्रिमण्डल
कैबिनेट ने महंगाई भत्ते और महंगाई राहत में वृद्धि को मंजूरी दी
माननीय प्रधानमंत्री श्री नरेन्द्र मोदी की अध्यक्षता में कैबिनेट समिति ने आज केंद्र सरकार के कर्मचारियों को दिए जाने वाले महंगाई भत्ते और पेंशनभोगियों को दी जाने वाली महंगाई राहत को 01.07.2021 से बढ़ाकर 28% करने की मंजूरी दे दी, जो मूल वेतन/पेंशन के 17% की मौजूदा दर में 11% की वृद्धि को दर्शाता है।
कोविड-19 महामारी से उत्पन्न हुई अप्रत्याशित स्थिति को देखते हुए केंद्र सरकार के कर्मचारियों को दिए जाने वाले महंगाई भत्ते  और पेंशनभोगियों को दी जाने वाली महंगाई राहत  की तीन अतिरिक्त किस्तों, जो 01.01.2020, 01.07.2020 और 01.01.2021 से देय थीं, पर रोक  लगा दी गई थी।
अब सरकार ने केंद्र सरकार के कर्मचारियों को दिए जाने वाले महंगाई भत्ते और पेंशनभोगियों को दी जाने वाली महंगाई राहत को 01.07.2021 से बढ़ाकर 28% करने का निर्णय लिया है, जो मूल वेतन/पेंशन के 17% की मौजूदा दर में 11% की वृद्धि को दर्शाता है। यह वृद्धि 01.01.2020, 01.07.2020 और 01.01.2021 को देय अतिरिक्त किस्तों को दर्शाती है। 01.01.2020 से लेकर 30.06.2021 तक की अवधि के लिए महंगाई भत्ता/महंगाई राहत की दर 17% पर ही यथावत रहेगी।
राष्ट्रपति सचिवालय
छह देशों के राजदूतों ने भारत के राष्ट्रपति को अपने परिचय पत्र प्रस्तुत किए
राष्ट्रपति श्रीमती द्रौपदी मुर्मु ने आज  राष्ट्रपति भवन में आयोजित एक समारोह में वेनेजुएला, कोलंबिया, अल्जीरिया, ब्राजील, ऑस्ट्रेलिया और नीदरलैंड के राजदूत/उच्चायुक्त से परिचय पत्र स्वीकार किए। परिचय पत्र प्रस्तुत करने वालों में थे:
- वेनेजुएला बोलिवेरियन गणराज्य की राजदूत महामहिम श्रीमती कैपिया रोड्रिगेज गोंजालेज
- कोलंबिया गणराज्य के राजदूत महामहिम श्री विक्टर ह्यूगो एचेवेरी जरामिल्लो
- पीपुल्स डेमोक्रेटिक रिपब्लिक ऑफ अल्जीरिया के राजदूत महामहिम श्री अली अचोई
- ब्राजील संघीय गणराज्य के राजदूत माननीय श्री केनेथ फेलिक्स हाज़िन्स्की दा नोब्रेगा,
- ऑस्ट्रेलिया के उच्चायुक्त महामहिम श्री फिलिप ग्रीन
- नीदरलैंड्स साम्राज्य की राजदूत महामहिम श्रीमती मैरी लुईसा जेरार्ड्स
पर्यावरण, वन एवं जलवायु परिवर्तन मंत्रालय
प्लास्टिक के सिर्फ एक बार प्रयोग को छोड़े; प्रतिदिन कम से कम एक कार्य पर्यावरण अनुकूल करें : डॉ. हर्ष वर्धन
आगामी विश्व पर्यावरण दिवस 2018 समारोह के पूर्वावलोकन के तहत पर्यावरण मंत्री का संबोधन
केंद्रीय पर्यावरण, वन और जलवायु परिवर्तन मंत्री डॉ. हर्ष वर्धन ने लोगों से अपील की कि प्लास्टिक के एक बार प्रयोग को छोड़कर देश में प्लास्टिक से होने वाले प्रदूषण में सुधार के लिए सहयोग करें। उन्होंने भरोसा व्यक्त कि विश्व पर्यावरण दिवस 2018 में पर्यावरण संबंधी मुद्दों को गंभीरता से उठाया जाएगा। 5 जून को मनाए जाने वाले विश्व पर्यावरण दिवस से पहले पूर्वावलोकन समारोह को संबोधित करते हुए उन्होंने कहा कि प्लास्टिक के खिलाफ लड़ाई के लिए किसी बड़े कदम की आवश्यकता नहीं है, बल्कि हमें अपने व्यवहार में पर्यावरण हितेषी छोटे-छोटे परिवर्तन लाने की जरूरत है। उन्होंने कहा कि प्रत्येक व्यक्ति की पर्यावरण के प्रति सामाजिक जिम्मेदारी है। डॉ. हर्ष वर्धन ने कहा कि यह हमारी सामुहिक जिम्मेदारी है कि भविष्य की पीढ़ियों के लिए पर्यावरण की रक्षा करें। डॉ. हर्ष वर्धन ने मीडिया से अपील की कि वे लोगों को पर्यावरण के प्रति जागरूक करें। उन्होंने जोर देते हुए कहा कि जो भी विद्यालय प्लास्टिक मुक्त होगा उन्हें पुरस्कृत किया जाएगा। ऐसे स्कूलों को हरित विद्यालय का प्रमाण पत्र भी प्रदान किया जाएगा।
डॉ. हर्ष वर्धन ने बताया कि देश में प्रतिदिन 25,940 टन प्लास्टिक कचरा उत्पन्न होता है, जिसमें से 40 प्रतिशत कचरे को एकत्र नहीं हो पाता है, साथ ही 60 मिलियन टन ठोस कचरा प्रतिवर्ष निकलता है। उन्होंने बताया कि एक प्लास्टिक की बोतल को गलने में 450 से 1000 वर्ष लगते हैं। विश्व पर्यावरण दिवस समारोह नई दिल्ली सहित देश भर में 01 जून, 2018 से लेकर 05 जून, 2018 तक मनाया जाएगा। इस दौरान कई कार्यक्रमों का आयोजन भी होगा। पर्यावरण दिवस की शुरूआत 5 जून, 1974 को हुई थी।
प्रधानमंत्री कार्यालय
आयुष्मान भारत योजना गरीबों के लिए एक रक्षा कवच: प्रधानमंत्री
प्रधानमंत्री ने कहा है कि आयुष्मान भारत योजना गरीब भाई-बहनों के लिए किसी वरदान से कम नहीं है।
आयुष्मान भारत के बारे में वीडियो साझा करते हुए प्रधानमंत्री ने एक ट्वीट में कहा;
“आयुष्मान भारत ने हमारे गरीब भाई-बहनों के इलाज के खर्च की चिंता दूर की है। यह योजना जिस तरह से उनके लिए रक्षा कवच बनी है, वो किसी वरदान से कम नहीं है।”
एमजी/ एमएस/एसकेएस/वाईबी
(
स्वास्थ्य एवं परिवार कल्याण मंत्रालय
भारत में कोविड-19 टीकाकरण कवरेज 37.60 करोड़ से अधिक हुआ
पिछले 24 घंटों में 41,506 दैनिक नए मामले दर्ज किए गए
वर्तमान में भारत में सक्रिय मामलों की संख्या कुल मामलों का सिर्फ 1.47 प्रतिशत है
लगातार 20 दिनों से दैनिक पॉजिटिविटी दर  3 प्रतिशत से कम बनी हुई है
अब तक 43 करोड़ से अधिक कोविड की जांच की गई है
भारत का समग्र टीकाकरण कवरेज 37.60 करोड़ से अधिक हुआ। आज शाम 7 बजे तक की अंतरिम रिपोर्ट के अनुसार, 48,33,797 सत्रों के माध्यम से कुल 37,60,32,586 टीके की खुराक दी जा चुकी हैं। पिछले 24 घंटों के दौरान टीके की37,23,367 खुराकें दी गई।
इनमें शामिल हैं-
|
|
स्वास्थ्यकर्मी
|
|
पहली खुराक
|
|
1,02,47,862
|
|
दूसरी खुराक
|
|
74,02,098
|
|
अग्रिम मोर्चे के कार्यकर्ता
|
|
पहली खुराक
|
|
1,76,64,075
|
|
दूसरी खुराक
|
|
98,91,050
|
|
18-44 वर्ष आयु वर्ग
|
|
पहली खुराक
|
|
11,18,19,570
|
|
दूसरी खुराक
|
|
37,01,692
|
|
45-59 वर्ष आयु वर्ग
|
|
पहली खुराक
|
|
9,33,66,230
|
|
दूसरी खुराक
|
|
2,35,53,988
|
|
60 वर्ष से अधिक
|
|
पहली खुराक
|
|
7,00,73,761
|
|
दूसरी खुराक
|
|
2,83,12,260
|
|
कुल
|
|
37,60,32,586
कोविड-19 टीकाकरण के सार्वभौमिकरण का नया चरण 21 जून 2021 से शुरू हुआ। केंद्र सरकार पूरे देश में कोविड-19 टीकाकरण की गति को तेज करने और इसके दायरे को बढ़ाने के लिए प्रतिबद्ध है।
पिछले 24 घंटों में 41,506 दैनिक नए मामले दर्ज किए गए।
लगातार चौदह दिनों से 50,000 से कम दैनिक नए मामले दर्ज किए जा रहे हैं। यह केन्द्र और राज्यों व केन्द्र शासित प्रदेशों के निरंतर और सामूहिक प्रयासों का परिणाम है।
भारत में आज सक्रिय मामलों की संख्या 4,54,118हैं और सक्रिय मामले अब देश के कुल पॉजिटिव मामलों का सिर्फ 1.47 प्रतिशत हैं।
इस महामारी की शुरुआतके बाद से संक्रमित लोगों में से 2,99,75,064 लोग पहले ही कोविड-19 से ठीक हो चुके हैं और पिछले 24 घंटों के दौरान 41,526 मरीज स्वस्थ हो चुके हैं। इससे मरीजों के ठीक होने की दर 97.20 प्रतिशत हो गई है जिसमें निरंतर बढ़ोतरी का रुझान दिख रहा है।
देशभर में जांच की क्षमता को बढ़ाने के साथ, देश में पिछले 24 घंटों के दौरान कुल 18,43,500 जांचें की गई। कुल मिलाकर, भारत मेंअब तक 43 करोड़ से अधिक जांचें की गई हैं।
जहांएक ओरदेशभर में जांच क्षमता को बढ़ायागया है, वहीं साप्ताहिक केस पॉजिटिविटी दर में निरंतर कमी देखी जा रही है। साप्ताहिक पॉजिटिविटी दर वर्तमान में 2.32 प्रतिशत है जबकि आज दैनिक पॉजिटिविटी दर 2.25 प्रतिशत है। लगातार 20 दिनों से दैनिक पॉजिटिविटी दर 3 प्रतिशत से कम बनी हुई है और लगातार 34 दिनों से 5 प्रतिशत से कम बनी हुई है।
पृथ्वी विज्ञान मंत्रालय
दक्षिण-पश्चिम मॉनसून उत्तरी अरब सागर के कुछ और हिस्सों, दक्षिणी गुजरात के कुछ और भागों तथा दक्षिणी मध्य प्रदेश और छत्तीसगढ़ में आगे बढ़ा
भारतीय मौसम विज्ञान विभाग के राष्ट्रीय मौसम पूर्वानुमान केंद्र  के अनुसार:

सम्पूर्ण भारत का मौसम पूर्वानुमान बुलेटिन :
दक्षिण पश्चिम मॉनसून आज 11 जून, 2021 को उत्तरी अरब सागर के कुछ और हिस्सों के साथ दक्षिणी गुजरात, दक्षिणी मध्य प्रदेश और छत्तीसगढ़ के कुछ और हिस्सों, उत्तरी बंगाल की खाड़ी के अधिकांश भागों और पश्चिम बंगाल के अधिकांश भागों में आगे बढ़ा है। मॉनसून की उत्तरी सीमा  इस समय 20.5° उत्तरी अक्षांश/ 60° पूर्वी देशांतर, दीव, सूरत, नंदुरबार, रायसेन, दमोह, उमरिया, पेंड्रा रोड, बोलनगीर, पुरी, 21.0° उत्तरी अक्षांश /88.0° पूर्वी देशांतर, कैनिंग, कृष्णानगर, मालदा और 26.5° उत्तरी अक्षांश /88.0° पूर्वी देशांतर तक पहुंच गई है। दक्षिण पश्चिम मॉनसून के अगले 48 घंटों के दौरान गुजरात के कुछ और भागों, मध्य प्रदेश, छत्तीसगढ़ और ओडिशा के शेष हिस्सों, समूचे पश्चिम बंगाल, झारखंड और बिहार तथा पूर्वी उत्तर प्रदेश के कुछ हिस्सों और बंगाल की खाड़ी के शेष हिस्सों में आगे बढ़ने के लिए स्थितियां अनुकूल हैं। दक्षिण पश्चिम मॉनसून के अगले 3-4 दिनों के दौरान दक्षिण राजस्थान और गुजरात के कच्छ क्षेत्र को छोड़कर देश के शेष हिस्सों में आगे बढ़ने की संभावना है।

स्थान आधारित विशिष्ट मौसम पूर्वानुमान और चेतावनी के लिए मौसम ऐप, कृषि-मौसम सलाह के लिए मेघदूत ऐप, और बिजली गिरने संबंधी चेतावनी जानने के लिए दामिनी ऐप डाउनलोड करें। जिलेवार मौसम पूर्वानुमान और चेतावनी के लिए राज्यों के मौसम कार्यालय/क्षेत्रीय मौसम कार्यालय की वेबसाइट पर लोग ऑन करें।
प्रधानमंत्री कार्यालय
प्रधानमंत्री ने दिव्यांग महिला द्वारा मन की बात के 100 एपिसोड पर बनायी पेंटिंग साझा की
प्रधानमंत्री श्री नरेन्द्र मोदी ने अजमेर, राजस्थान की दिव्यांग महिला द्वारा मन की बात के 100 एपिसोड पर बनायी पेंटिंग साझा की है।
प्रधानमंत्री ने ट्वीट किया:
“बहुत मनमोहक पेंटिंग! अजमेर की प्यारी बिटिया नंदिनी के बधाई संदेश को देखकर अभिभूत हूं! मेरी ओर से उन्हें ढेर सारी शुभकामनाएं!”
एमजी/एमएस/आरपी/जेके
(
प्रधानमंत्री कार्यालय
प्रधानमंत्री ने अंतर्राष्ट्रीय महिला दिवस पर नारी शक्ति पुरस्कार विजेताओं से परस्पर बातचीत की
उन्होंने कहा कि वे सम्पूर्ण देश के लिए प्रेरणा की स्रोत हैं
प्रधानमंत्री श्री नरेन्द्र मोदी ने आज राजधानी में नारी शक्ति पुरस्कार विजेताओं से परस्पर बातचीत की। लेह, कश्मीर, आंध्र प्रदेश सहित देश के विभिन्न हिस्सों से आईं 15 महिला अचीवर ने प्रधानमंत्री के साथ अपनी परेशानियों, संघर्षों को साझा किया और बताया कि किस प्रकार उन्होंने अपने लक्ष्य को प्राप्त किया।
इन अचीवरों में 103 वर्षीया सुश्री मन कौर शामिल है जिन्होंने 93 वर्ष की उम्र में एथलेटिक्स आरम्भ किया और पोलैंड में आयोजित वर्ल्ड मास्टर्स एथलेटिक चैंपियनशिप में फील्ड एवं ट्रैक स्पर्धाओं में 4 स्वर्ण पदक जीते।
जम्मू एवं कश्मीर की आरिफा जान नुम्धा हैंडीक्राफ्ट्स की संस्थापक हैं और उन्हें नुम्धा हस्तशिल्प के खोए गौरव के पुनरोद्धार का श्रेय हासिल है। उन्होंने कश्मीर में 100 से अधिक महिलाओं को प्रशिक्षित करने और लुप्त हो रहे हस्तशिल्प को फिर से जीवित करने के अपने अनुभव को साझा किया।
भारतीय वायु सेना की पहली महिला लड़ाकू पायलटों मोहना सिंह, भावना कंठ और अवनी चतुर्वेदी ने भी अपने अनुभवों को साझा किया। इन तीनों को भारत सरकार द्वारा प्रायोगिक आधार पर भारतीय वायुसेना में फाइटर क्षेत्र को खोले जाने के फैसले के बाद भारतीय वायुसेना के फाइटर स्क्वाड्रन में शामिल किया गया था। वे 2018 में मिग-21 में सोलो फ्लाइट करने वाली पहली भारतीय महिला पायलट बन गई।
पडाला भूदेवी आंध्र प्रदेश की एक जनजातीय महिला कृषक और ग्रामीण उद्यमी हैं जबकि बीना देवी मुंगेर, बिहार की हैं जिन्हें मशरूम की खेती को लोकप्रिय बनाने के लिए प्यार से ‘मशरूम महिला’ कहा जाता है। इन दोनों महिलाओं ने भी प्रधानमंत्री के साथ खेती एवं विपणन के अपने अनुभवों को साझा किया।
कलावती देवी उत्तर प्रदेश के कानपुर जिले की एक महिला राजमिस्त्री हैं जो जिले में खुले में शौच में कमी लाने की प्रेरणादायी स्रोत हैं। उन्हें कानपुर एवं आस-पास के क्षेत्रों में 4000 से अधिक शौचालयों के निर्माण का श्रेय हासिल है। उन्होंने प्रधानमंत्री के साथ अपने अनुभवों को साझा किया कि किस प्रकार खुले में शौच की बुराईयों के बारे में जागरुकता फैलाने के लिए वह हर दरवाजे पर गई और किस प्रकार खुले में शौच में कमी लाने के प्रयासों में उन्हें कानपुर के आस-पास गांव में घंटों की यात्रा करनी पड़ी।
30,000 से अधिक महिलाओं के साथ 2800 से अधिक समूहों का गठन करने वाली उत्साही पर्यावरणविद् झारखंड की चामी मुर्मू ने बंजर भूमि पर 25 लाख से अधिक पेड़ लगाने का अपना अनुभव साझा किया है।
केरल की 98 वर्षीया कथ्यायणी अम्मा ने अगस्त 2018 में चौथी कक्षा के समकक्ष केरल साक्षरता मिशन की अक्षरालक्षम योजना की परीक्षा उत्तीर्ण करने का अपना अनुभव साझा किया। उन्होंने प्रथम स्थान प्राप्त किया और 98 प्रतिशत अंक हासिल किए।
उपस्थित जन समूह को संबोधित करते हुए प्रधानमंत्री ने कहा कि नारी शक्ति पुरस्कार विजेताओं ने समाज के निर्माण और राष्ट्र को प्रेरित करने की दिशा में महान योगदान दिया है।
उन्होंने कहा कि महिलाओं के महत्वपूर्ण योगदान के बिना देश खुले में शौच से मुक्त का दर्जा हासिल नहीं कर सकता था। उन्होंने कहा कि इसी प्रकार महिलाओं की व्यापक भागीदारी से कुपोषण की समस्या को भी हल किया जा सकता है।
प्रधानमंत्री ने जल संरक्षण के बारे में भी बात की और इस बात पर प्रकाश डाला कि जल जीवन मिशन में महिलाओं की व्यापक भागीदारी की आवश्यकता है।
उन्होंने उपलब्धियां हासिल करने वाली महिलाओं  को बधाई दी और कहा कि वे पूरे देश के लिए प्रेरणा स्रोत हैं।
रक्षा मंत्रालय
भारतीय सेना ने स्वदेशीकरण एवं नवाचार साझेदारी पर एसआईडीएम के साथ समझौते पर हस्ताक्षर किए
प्रधानमंत्री के ‘आत्मनिर्भर भारत’ के दृष्टिकोण के तहत स्वदेशीकरण पर जोर देने तथा विदेश में तैयार उपकरणों पर निर्भरता घटाकर रणनीतिक आत्मनिर्भरता प्राप्त करने के लिए भारतीय सेना और सोसायटी ऑफ इंडियन डिफेंस मैन्युफैक्चरर्स  के बीच 21 जनवरी, 2021 को एक समझौते पर हस्ताक्षर किए गए। भारतीय उद्योग परिसंघ  के साथ सेना – उद्योगजगत के बीच साझेदारी के 25 वर्ष पूरे होने के अवसर पर इस समझौते पर हस्ताक्षर किए गए। कल-पुर्जों के स्वदेशीकरण के साथ 1995 में भारतीय सेना और उद्योगजगत के बीच साझेदारी शुरू हुई और प्रमुख रक्षा मंचों तथा विभिन्न हथियारों एवं उपकरणों को लेकर इसमें काफी प्रगति हुई।
अनिर्णीत सीमाओं और संशोधनवादी प्रतिकूलताओं के अलावा, अंतर्राष्ट्रीय समुदाय में भारत की महिमा बढ़ने के कारण सुरक्षा की बढ़ती चुनौतियों के समाधान के लिए सेना के आधुनिकीकरण के द्वारा निरंतर क्षमता निर्माण की जरूरत है। सेना को अपने देश में निर्मित उपकरणों से सुसज्जित करके ऐसा करना संभव है। क्षमता निर्माण को मनोनुकूल बनाने और उद्योगजगत के साथ एकल संपर्क कायम करने के क्रम में, भारतीय सेना ने सैन्य उप-प्रमुख  के नेतृत्व में राजस्व और खरीद के पूंजीगत रूटों के बीच तालमेल कायम करके खुद को पुनर्संगठित किया है। उद्योगजगत के साथ प्रत्यक्ष सुविधा प्रदाता के रूप में काम करने के लिए सैन्य डिजाइन ब्यूरो  की स्थापना की गई है और इसके द्वारा रक्षा निर्माताओं को सीधे तौर पर उपभोक्ताओं के साथ जोड़ दिया गया है। इन बदलावों के परिणामस्वरूप प्रौद्योगिकी प्रदान करने वालों, उपकरण निर्माताओं और उपभोक्ताओं के बीच सहयोगात्मक संबंध कायम हुए हैं।
सरकार ने सेना के सक्रिय सहयोग से रक्षा के क्षेत्र में स्वदेशीकरण को समर्थन देने तथा आत्मनिर्भरता तक पहुंचने के उद्देश्य से नीति संबंधी आवश्यक बदलाव किए हैं। उद्योग संघों ने अपनी विशेषज्ञता प्रदर्शित करने को लेकर भारतीय सेना के साथ संपर्क कायम करने के उद्देश्य से उद्योगजगत के लिए एक साझा मंच प्रदान किया है। उद्योगजगत से प्राप्त सुझावों ने नीतिगत संशोधनों एवं परिवर्तनों को काफी प्रभावित किया है। एसआईडीएम के साथ समझौते पर हस्ताक्षर होने से, भारतीय सेना ने स्वदेशी रक्षा उद्योग को समर्थन एवं सहायता देकर आत्मनिर्भर बनने की दिशा में अपना दृढ़ संकल्प दोहराया है।
स्वास्थ्य एवं परिवार कल्याण मंत्रालय
जयपुर में कोविड-19 के एक मामले की पुष्टि
जयपुर में कोविड-19 के एक मामले की पुष्टि की गई है।
रोगी को पृथक वार्ड में रखा गया है और उसकी हालत स्थिर है।
स्वास्थ्य एवं परिवार कल्याण मंत्रालय
कोविड-19 टीकाकरण अपडेट
राज्यों/ केंद्र शासित प्रदेशों को 49.49 करोड़ से अधिक टीके की खुराक प्रदान की गई
राज्यों/ केंद्र शासित प्रदेशों और निजी अस्पतालों के पास अभी भी 3 करोड़ से अधिक खुराक टीकाकरण के लिए उपलब्ध हैं
केंद्र सरकार पूरे देश में कोविड-19 टीकाकरण की रफ्तार बढ़ाने और इसके दायरे का विस्तार करने के लिए प्रतिबद्ध है। कोविड-19 टीके की व्यापक उपलब्धता से जुड़ा नया चरण 21 जून, 2021 से शुरू हुआ है। टीकाकरण अभियान को टीकों की उपलब्धता बढ़ाकर और राज्यों एवं केंद्र शासित प्रदेशों के लिए टीकों की अग्रिम उपलब्धता सुनिश्चित करते हुए तेज किया गया है। इससे राज्यों एवं केंद्र शासित प्रदेशों को अपनी योजना तैयार करने और टीके की आपूर्ति श्रृंखला को युक्तिसंगत बनाने में मदद मिलेगी।
भारत सरकार इस राष्ट्रव्यापी टीकाकरण अभियान के तहत राज्यों और केंद्र शासित प्रदेशों को कोविड के टीके मुफ्त उपलब्ध कराकर उनकी मदद कर रही है। कोविड-19 टीकाकरण अभियान के सार्वभौमिकरण के नए चरण में केंद्र सरकार देश में टीका विनिर्माताओं द्वारा उत्पादित 75 प्रतिशत टीकों की खरीदारी कर राज्यों एवं केंद्र शासित प्रदेशों को आपूर्ति  कर रही है।
|
|
टीके की खुराक
|
|

|
|
आपूर्ति
|
|
49,49,89,550
|
|
आपूर्ति की तैयारी
|
|
8,04,220
|
|
खपत
|
|
46,70,26,662
|
|
शेष उपलब्ध
|
|
3,00,58,190
राज्यों एवं केंद्र शासित प्रदेशों को सभी स्रोतों से अब तक टीके की 49.49 करोड़  खुराक प्रदान की जा चुकी है और 8,04,220 खुराक पाइपलाइन में हैं। इसमें से नुकसान सहित 46,70,26,662 खुराक  की कुल खपत हो चुकी है।
राज्यों एवं केंद्र शासित प्रदेशों और निजी अस्पतालों के पास अभी भी 3 करोड़ से अधिक  खुराक शेष है जिनका प्रयोग होना अभी बाकी है।
स्वास्थ्य एवं परिवार कल्याण मंत्रालय
उपेक्षित उष्णकटिबंधीय रोगों के खिलाफ युद्ध में भारत दुनिया के साथ, कुतुब मीनार को एकता के प्रतीक में किया जाएगा रोशन
उपेक्षित उष्णकटिबंधीय रोगों का सामना करने के लिए वैश्विक एकजुटता के प्रतीक के रूप में दुनिया भर की ऐतिहासिक धरोहरों को रोशन किया जाएगा
 दिवस के रूप में चिन्हित किया जाएगा। दुनिया में सबसे ज्यादा हाशिए पर रहने वाले समुदायों के जीवन में कष्ट लाने वाली इस बीमारी के प्रति जागरूकता फैलाने के रूप में ये दिन मनाया जाता है। साथ ही इन उपेक्षित उष्णकटिबंधीय बीमारियों को समाप्त करने के लिए वैश्विक समुदाय की प्रतिबद्धता को भी ये दिन उजागर करता है। इसी कड़ी में दुनिया भर के अन्य स्थलों के साथ भारत में कुतुब मीनार को भी रोशन किया जाएगा।
विश्व एनटीडी दिवस के रूप में 30 जनवरी, 2021 को 25 देशों के 50 से ज्यादा ऐतिहासिक स्थलों को रोशनी से जगमगाया जाएगा ताकि इन रोगों के खिलाफ आपसी एकता और प्रतिबद्धता को बल दिया जा सके। अपनी यही वैश्विक प्रतिबद्धता दर्शाते हुए भारत भी अपनी युनेस्को विश्व धरोहर कुतुब मीनार को रोशन करेगा।
आज विश्व में हर पांच में से एक व्यक्ति एनटीडी रोगों से पीड़ित है। दुनिया में इन 11 बीमारियों का भारी बोझ भारत पर भी है। इन रोगों से रोगी में दुर्बलता तो आती ही है, कई स्थितियों में ये पीड़ित व्यक्ति की मौत का कारण भी बनती हैं।